Jeg kan kun give denne lejlighed og Marie som vært min bedste anbefaling. Lejligheden er som på billederne rigtig pæn, ren og hyggelig og godt beliggende på Vesterbro med gåafstand til metro. Trods den centrale beliggenhed var der stille og roligt i området. Ind- og udtjekning var nem og fleksibel. Marie har været super sød, nem og hurtig at kommunikere med og gav os fine tip til bl.a. spisesteder.